হাসপাতাল থেকে ছাড়া পেলেন পরিবহণ মন্ত্রী মদন মিত্র। সকাল ১১ টার সময় উডল্যান্ড হাসপাতাল থেকে ছাড়া পেয়ে সোজা বাড়ির দিকে রওনা হন। তবে আদালতের নির্দেশে 'গৃহবন্দি' থাকবেন মন্ত্রী।
 ওয়েব ডেস্ক: হাসপাতাল থেকে ছাড়া পেলেন পরিবহণ মন্ত্রী মদন মিত্র। সকাল ১১ টার সময় উডল্যান্ড হাসপাতাল থেকে ছাড়া পেয়ে সোজা বাড়ির দিকে রওনা হন। তবে আদালতের নির্দেশে 'গৃহবন্দি' থাকবেন মন্ত্রী।
 
গত মঙ্গলবার থেকে 'ফিট' মদন হঠাতই অসুস্থ হলে তাঁকে তড়িঘড়ি উডল্যান্ড হাসপাতালে ভর্তি করা হয়। হাসপাতালের চিকিত্সক সরোজ মণ্ডল জানিয়েছেন, পরিবহণ মন্ত্রী সম্পূর্ণ সুস্থ নন। শরীরে ভিটামিন ডি-র অভাব রয়েছে। আর্টারিতেও ব্লকেজ রয়েছে বলে জানিয়েছন চিকিত্সকরা। বৃহস্পতিবার মদন মামলায় 'গৃহবন্দি'র নির্দেশ দেয় বিচারপতি জয়মাল্য বাগচী ও মীর দারা শিকোর ডিভিশন বেঞ্চ। সিবিআই আইনজীবীর বক্তব্য ছিল, "নিম্ন আদালতে শনিবার মদন মিত্র জামিন পেয়েছেন। বিচারক আমাদের কোনও কথাই শোনেন নি। তদন্তকারী অফিসার ছিলেন না । কেস ডায়েরিও ছিল না। তাও জামিন দেওয়া হয়েছে। আপনি তাঁর নির্দেশ বাতিল করুন"।